感謝瀏覽我們的網站,很抱歉,由於網站發生故障,本頁文章部分內容暫時未能顯示,我們現正搶修當中,不便之處敬請原諒 …
香港偽旅行
【#韓國偽旅行】韓風曾一度風靡香港,唔少人都鍾意去韓國旅行,其實本地亦有唔少韓風產物,韓式少女風格比日系更簡單直接,要找尋韓風地方基本上無乜難度,因為通常好普通。粉色牆身、炫黑貨櫃已經係韓國少女風格,只要著上迷你裙大騷玉腿打卡,毋須要睇氣質,馬上似足韓國電視上嘅韓妹風格。
【#星馬偽旅行】一般人對南洋嘅睇法就係指舊時南方嘅海洋,即而家所講嘅東南亞地區,如馬來西亞、新加坡、印尼等地,當中新加坡亦係一個受香港人歡迎嘅旅遊國家,尤其係叻沙、肉骨茶等地道料理,而於本地要拍拖有新加坡偽旅遊感覺,最好嘅方法就係搵一間有正宗地道菜式嘅餐廳,再找尋可以拍攝偽旅行照片嘅地方打卡,睇睇今次編輯兩個人去邊度?
【#星馬偽旅行】新加坡除咗市中心嘅牛車水係華人聚居地,其實東部如切(Joo Chiat)先係早期華人地帶,尤其以峇峇娘惹文化為主,內有一間又一間結構整齊而色彩繽紛嘅小屋,係影相好去處之一。不過目前仍然未能拍拖去旅行,就只能夠於香港探索有星馬味道嘅地方,當中的確有星馬風格嘅小屋,重有隱藏於街角嘅高水準叻沙,兩個人一於去影吓偽旅行照片頂住癮先啦。
【#台灣偽旅行】香港北區較少高樓大廈,風景優美,空氣稍為清新,環境有如台灣近郊,今次台灣偽旅行帶大家兩個人遊覽上水、粉嶺邊境地方,感覺恍如穿越台東、花蓮,值得拍拖去散吓步。
【#泰國偽旅行】泰國翟道翟週末市集向來係大受本地人同旅客歡迎嘅市集,翟道翟只限週末開放,市集地方偌大,攤販分佈每個角落,新貨、古物應有盡有,集食玩買於一身,而香港錦田亦有一個週末市集,有如迷你版翟道翟,同一區內更可以品嚐一下由泰國人炮製嘅正宗泰菜,非常方便。
【#泰國偽旅行】泰國海邊係目前香港人想去嘅地方之一,連泰國旅行都無得去,唯有拍拖兩個人去吓本地偽旅行,今次試吓去偽泰國風旅程,先歎有水準泰國菜,再遊走Chill到爆嘅沙灘,一日行程簡單又直接。
【#日本偽旅行】兩個人日本偽旅行走過港島,又走過新界,點解無九龍區?今次編輯就遊走九龍區找尋有日本街頭風格嘅地方,當中有充滿日本漫畫風格嘅車站同小橋,亦順道帶大家去一間和風茶室歎茶,再去食一碗超抵食嘅日式丼飯,拍拖亦唔怕諗唔到一日行程啦!
【#日本偽旅行】香港人到日本旅行,大多會乘搭當地交通工具,包括4種主要鐵路,當中有JR、東京地鐵、都營地鐵、私鐵,事實上日本地下鐵係城市居民常用城市軌道交通。不過,目前被困香港嘅本地人連香港輕鐵都可幻想成日本地下鐵,編輯就為大家推介一個鮮有人拍攝嘅輕鐵站,帶拍拖情侶們從屯門區起步,來一趟兩個人日本偽旅行啦!
【#日本偽旅行】日本係香港人嘅旅遊熱點,即使係普通一道日本街道,都大受港人歡迎,日本街頭的確令人回味,今次編輯就挑選港島區作日本街頭偽旅行路線,由日式小店到打卡點,以至購物地方都有日系風格,值得拍拖兩個人逛一逛。